**Brian Stephen Ihnacak** (s. 10. helmikuuta 1985 Toronto, Ontario, Kanada) on italialais-kanadalainen jääkiekkoilija, joka pelasi kaudella 2016–2017 Tšekin Extraligan HC Sparta Prahassa. Hän on pelipaikaltaan keskushyökkääjä, mutta osaa pelata myös laidassa. Ihnacak laukoo oikealta. Häneltä löytyy Italian ja Kanadan passien lisäksi myös Slovakian ja Tšekin passit.

Ura
---

### Seuraura

Ihnacak syntyi Torontossa hänen isänsä Peterin pelatessa NHL:ää Toronto Maple Leafsissa. Hän kuitenkin vietti lapsuutensa lähinnä Tšekkoslovakian/Tšekin pääkaupungissa Prahassa ja asui myös Slovakiassa. Ihnacak siirtyi jo nuorena Pohjois-Amerikkaan ja OHL-joukkue Sarnia Sting varasi hänet 166. pelaajana vuonna 2001. Hän ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Ihnacak pelasi kaksi seuraavaa kautta OPJHL-junioriliigaa St. Michael's Buzzersissa. Ensimmäisen kautensa 2001–2002 päätteeksi hänet palkittiin liigan kehittyneimpänä pelaajana ja valittiin ensimmäiseen tähdistökentälliseen. Kaudella 2002–2003 Ihnacak voitti Buzzersin sisäisen piste-, maali- ja syöttöpörssin tehoilla 40+46=86, joilla hän sijoittui OPJHL:n maalipörssissä kahdeksanneksi ja jakoi pistepörssin kymmenennen sijan Hamilton Kilty B'sin Ricky Waltonin kanssa.

Vuodet 2003–2007 Ihnacak kävi Brownin yliopistoa. Hän oli kaudella 2003–2004 joukkueen toiseksi paras pistemies Brent Robinsonin jälkeen tehoilla 10+20=30. Ihnacak jakoi kauden päätteeksi ECAC:n vuoden tulokkaan tittelin David McKeen kanssa ja valittiin tulokkaiden tähdistökentälliseen. Hänet valittiin kauden aikana myös kolme kertaa sarjan viikon tulokkaaksi. Pittsburgh Penguins varasi Ihnacakin yhdeksännellä kierroksella 259. pelaajana NHL:n varaustilaisuudessa 2004. Kaudella 2004–2005 hän oli Brownin toiseksi paras maalintekijä ja kolmanneksi paras pistemies tehoilla 12+11=23. Ihnacak valittiin ECAC:n viikon pelaajaksi marras-joulukuun 2004 väliseltä ajalta. Kaudeksi 2007–2008 hän palasi juurilleen Slovakiaan ja siirtyi Extraligan nousijajoukkue MHK Kežmarokin paitaan. Joukkuetta valmensi Ihnacakin setä Miroslav. Kauden 2008–2009 hän pelasi taas Pohjois-Amerikassa CHL-liigaa Mississippi Riverkingsin, Fort Worth Brahmasin ja Allen Americansin joukkueissa.

Kaudeksi 2009–2010 myöhemmin Italian maajoukkueessa torjunut Adam Dennis suostutteli ensimmäisenä Italian passin omannutta Ihnacakia maan pääsarjaan Serie A:han. Sittemmin hän sai yhteydenoton SG Pontebban päävalmentaja Tom Pokelilta ja Ihnacak siirtyi joukkueeseen try-outin kautta. Kaudeksi 2010–2011 hän seurasi Pontebban GM Fabio Armania toiseen Serie A -seuraan HC Valpelliceen, jonka GM:ksi ja apuvalmentajaksi Armani pestautui. Ihnacak oli joukkueen toiseksi paras maalintekijä ja neljänneksi paras pistemies tehoilla 19+23=42. Hän voitti Italian Cupin. Kaudella 2013–2014 Ihnacak voitti koko Serie A:n piste- ja maalipörssin tehoilla 35+46=81. Hän kuitenkin siirtyi kesken kauden, siirtotakarajalla helmikuussa 2014 loppukaudeksi Ruotsin toiseksi korkeimmalle sarjatasolle HockeyAllsvenskan-joukkue Malmö Redhawksin riveihin. Joukkue eteni Kvalserieniin, mutta jäi kuitenkin ilman sarjanousua SHL:ään.

Ihnacak siirtyi kauden 2014–2015 kynnyksellä vuoden mittaisella sopimuksella Norjan GET-ligaenin Vålerenga IF:ään. Hän voitti koko liigan piste- ja syöttöpörssin tehoilla 22+55=77. Ihnacak oli myös Vålerengan paras maalintekijä ja hänellä oli joukkueen paras teholukema (+19). Hänet valittiin kauden päätteeksi GET-ligaenin tähdistökentälliseen. Kaudeksi 2015–2016 Ihnacak siirtyi Tšekin Extraligassa pelaavan HK Hradec Královén riveihin. Hän jakoi joukkueen sisäisen maalipörssin voiton Adam Courchainen kanssa ja sijoittui sisäisessä pistepörssissä toiseksi Jaroslav Bednářin jälkeen. Kevään 2016 pudotuspeleissä Ihnacak oli Hradec Královén paras syöttäjä ja jakoi joukkueen sisäisen pistepörssin voiton Rudolf Červenýn kanssa tehoilla 1+6=7.

Kaudeksi 2016–2017 Ihnacak siirtyi jatkamaan Extraliga-uraansa vuoden mittaisella sopimuksella HC Sparta Prahaan. Seuraavan kauden Ihnacak aloitti Extraliigan HC Litvinovissa, josta siirtyi kesken kauden Sveitsiin EHC Oltenin joukkueeseen. Kauden 2018–2019 Ihnacak pelasi jälleen Extraliigassa HC Dynamo Pardubicen joukkueessa liityttyään joukkueeseen tammikuussa 2019. Kaudelle 2019–2020 Ihnacak siirtyi Slovakian puolelle HC Banska Bystrican joukkueeseen tehtyään jälleen sopimuksen tammikuussa.

### Maajoukkueura

Ihnacak edusti Italiaa MM-kilpailuissa vuonna 2014 sekä IA-divisioonan MM-kilpailuissa vuonna 2015. Hän voitti jälkimmäisessä turnauksessa joukkueen sisäisen piste- ja maalipörssin tehoilla 2+2=4 ja palkittiin Italian parhaana pelaajana. Yhteensä Ihnacak on pelannut 23 A-maaottelua tehopistein 4+4=8.

Ihnacak edusti myös Slovakiaa U-18 Junior World Cupissa vuonna 2002.

Muuta
-----

Ihnacakin slovakialainen isä Peter pelasi urallaan yli 400 NHL-ottelua Toronto Maple Leafsissa ja hän toimii nykyään seuran Euroopan-kykyjenetsijänä. Brianin setä Miroslav Ihnačák pelasi myös urallaan NHL-tasolla ja on sittemmin toiminut valmentajana. Brianin äiti on tšekkiläinen. Hänen isoisänsä on lähtöisin Italiasta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | St. Michael's Buzzers | OPJHL | 48 | 6 | 13 | 19 | 22 | - | - | - | - | - | Ykköstähdistö |
| 2002–2003 | St. Michael's Buzzers | OPJHL | 46 | 40 | 46 | 86 | 66 | - | - | - | - | - |
| 2003–2004 | Brown Univ. | NCAA | 31 | 10 | 20 | 30 | 20 | - | - | - | - | - |
| 2004–2005 | Brown Univ. | NCAA | 30 | 12 | 11 | 23 | 30 | - | - | - | - | - |
| 2005–2006 | Brown Univ. | NCAA | 15 | 3 | 6 | 9 | 31 | - | - | - | - | - |
| 2006–2007 | Brown Univ. | NCAA | 27 | 3 | 11 | 14 | 14 | - | - | - | - | - |
| 2007–2008 | MHK Kežmarok | SloEL | 37 | 9 | 10 | 19 | 77 | - | - | - | - | - |
| 2008–2009 | Augusta Lynx | ECHL | 7 | 2 | 0 | 2 | 10 | - | - | - | - | - |
|  | Elmira Jackals | ECHL | 39 | 5 | 8 | 13 | 24 | - | - | - | - | - |
| 2009–2010 | MHK Kežmarok | Slovakia I | 2 | 1 | 3 | 4 | 4 | - | - | - | - | - |
|  | HKm Zvolen | SloEL | 8 | 1 | 1 | 2 | 16 | - | - | - | - | - |
|  | HK Poprad | SloEL | 2 | 0 | 0 | 0 | 0 | - | - | - | - | - |
| 2010–2011 | Mississippi Riverkings | CHL | 16 | 2 | 4 | 6 | 8 | - | - | - | - | - |
|  | Fort Worth Brahmas | CHL | 20 | 5 | 7 | 12 | 17 | - | - | - | - | - |
|  | Allen Americans | CHL | 6 | 1 | 6 | 7 | 10 | - | - | - | - | - |
| 2011–2012 | SG Pontebba | Italia | 37 | 13 | 19 | 32 | 60 | 5 | 3 | 7 | 10 | 31 |
| 2012–2013 | HC Valpellice | Italia | 32 | 19 | 23 | 42 | 52 | 16 | 7 | 12 | 19 | 12 |
| 2013–2014 | HC Valpellice | Italia | 36 | 35 | 46 | 81 | 56 | - | - | - | - | - |  |  |  |  |  |  | MM | 7 | 0 | 0 | 0 | 4 |
|  | Malmö Redhawks | Allsvenskan | 7 | 3 | 2 | 5 | 4 | - | - | - | - | - |
| 2014–2015 | Vålerenga IF | Norja | 44 | 22 | 55 | 77 | 60 | 10 | 0 | 7 | 7 | 8 | Ykköstähdistö |  |  |  |  |  | MMd1 A | 5 | 2 | 2 | 4 | 2 |
| 2015–2016 | HK Hradec Králové | ČEL | 52 | 17 | 17 | 34 | 46 | 6 | 1 | 6 | 7 | 2 |
| 2016–2017 | HC Sparta Praha | ČEL | 38 | 11 | 10 | 21 | 55 | 2 | 0 | 0 | 0 | 2 |
| 2017–2018 | HC Litvínov | ČEL | 38 | 11 | 10 | 21 | 55 | - | - | - | - | - |
|  | EHC Olten | NLB | 16 | 9 | 5 | 14 | 10 | 4 | 1 | 2 | 3 | 2 |
| 2018–2019 | HC Pardubice | ČEL | 18 | 5 | 7 | 12 | 12 | - | - | - | - | - |
| 4 kautta | yhteensä | ČEL | 127 | 38 | 41 | 79 | 156 | 8 | 1 | 6 | 7 | 4 |
| 3 kautta | yhteensä | Italia | 105 | 67 | 88 | 155 | 168 | 21 | 10 | 19 | 29 | 43 |
| 2 kautta | yhteensä | SloEL | 47 | 10 | 11 | 21 | 93 | - | - | - | - | - |
| 1 kausi | yhteensä | Norja | 44 | 22 | 55 | 77 | 60 | 10 | 0 | 7 | 7 | 8 |
| 1 kausi | yhteensä | Allsvenskan | 7 | 3 | 2 | 5 | 4 | - | - | - | - | - |

Lähteet
-------

* Brian Ihnacak The Internet Hockey Databasessa (englanniksi)
* Brian Ihnacak *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Brian Ihnacak *Elite Prospects*. Everysport Media Group AB.  (englanniksi)
2. 1 2 3 4  Bolognini, Michele: Il giramondo Ihnacak: «Canada non imbattibile» *altoadige.gelocal.it*.  22.11.2011. Alto Adige.  Arkistoitu 19.2.2015. Viitattu 2.5.2015. (italiaksi)
3. 1 2  Brian Ihnacak The Internet Hockey Databasessa (englanniksi)
4. ↑  Ihnacák, un figlio d'arte per le Aquile  10.6.2011. Aquile.  Arkistoitu 16.9.2016. Viitattu 2.5.2015. (italiaksi)
5. ↑  Strandberg, Joachim: Ihnacak: -VIF fristet mest *VIF-Hockey.no*.  10.9.2014. Vålerenga Ishockey AS.  Arkistoitu 5.4.2015. Viitattu 2.5.2015. (norjaksi)
6. ↑  Vavřina, Jan: Do Hradce míří další trojice hráčů – gólman a dva forvardi *mountfieldhk.cz*.  9.5.2015. Mountfield HK, a.s. & eSports.cz, s.r.o. Viitattu 12.5.2015. (tšekiksi)
7. ↑  Aktuální zprávy ze sparťanského mužstva *hcsparta.cz*.  1.5.2016. HC Sparta Praha a.s. & eSports.cz, s.r.o. Viitattu 4.5.2016. (tšekiksi)